
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 363 

21 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Παιδικοί Σταθμοί Δήμου Σταυ- 

ρούπολης. 1 

Σύσταση Νομικού προσώπου Δημοσίου Δικαίου με την 
επωνυμία "Μουσείο Βαλέτα" (Λαογραφικό - Εθνι¬ 
κής Αντίστασης) στο Δήμο Μήθυμνας -Λέσβου. 2 

Τροποποίηση συστατικής πράξης του Ν.Π.Δ.Δ. "Λαο- 
γραφικό Μουσείο Ανάβρας - Γούρας" Κοινότητας 

Ανάβρας Ν. Μαγνησίας. 3 

Σύσταση Νομικού Προσώπου με την επωνυμία "Σχολι¬ 
κή Επιτροπή 2θέσιου Ειδικού Δημοτικού Σχολείου 

Δήμου Φερών" Ν. Μαγνησίας. 4 

Απόκτηση Ελληνικής Ιθαγένειας της ομογενούς ΖΑ\Λ 
60Β00ΝΥΑ ΚΒΙ5ΤΙΝΑ του ΑΙΈΧΑΝϋΕΒ και της 

ΕΑΒΙ33Α3. 5 

Κατάργηση Νομικού Προσώπου Δημοσίου Δικαίου με 
την επωνυμία "Σχολική Επιτροπή Γυμνασίου-Δημο- 
τικού Σχολείου και Νηπιαγωγείου Δ. Δ. Κρυονερίου 

" του Δήμου Σικυωνίων. 6 

Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Δ.Δ. Κρυονερίου του Δή¬ 
μου Σικυωνίων». 7 

Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Γυμνασίου Δ.Δ. 

Κρυονερίου» του Δήμου Σικυωνίων». 8 

Μεταβίβαση δικαιώματος υπογραφής «Με εντολή Γε¬ 
νικού Γραμματέα Περιφέρειας Στερεός Ελλάδας» 9 
Χορήγηση άδειας άσκησης επαγγέλματος Φυσικού 
Νοσοκομείων - Ακτινοφυσικού Ιατρικής εκτός της 
περιοχής των Ιοντιζουσών Ακτινοβολιών στην Κα- 


ραχάλιου Άννα του Νικολάου. 10 

Χορήγηση άδειας άσκησης επαγγέλματος Φυσικού 
Νοσοκομείων - Ακτινοφυσικού Ιατρικής εκτός της 
περιοχής των Ιοντιζουσών Ακτινοβολιών στη Δου- 

γένη Ευτυχία του Δημητρίου. 11 

Καθιέρωση υπερωριακής εργασίας για το έτος 2005 

σε υπαλλήλους της Ν.Α. 12 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Δανδουλάκη Ειρήνη. 13 

Συγκρότηση και καθορισμός μελών της Επιτροπής 
Επίλυσης Φορολογικών Διαφορών με συμβιβασμό 
της Κοινότητας Κρυονερίου Αττικής για το έτος 
2005. 14 


ΑΠΟΦΑΣΕΙ Σ 

Αριθ. 8309 (1) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου Παιδικοί Σταθμοί Δήμου Σταυρούπο- 
λης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις: α)των άρθρων 34-38 του Ν.2190/1994 
για "Σύσταση ανεξάρτητης αρχής για την επιλογή Προ¬ 
σωπικού και ρύθμιση θεμάτων Διοίκησης", β) του άρθρου 
12 του Ν. 1188/1981 όπως αντικαταστάθηκε με το άρθρο 
26 του Ν.1832/1989 και το άρθρο 8 παρ.5 του 
Ν.2307/1995 γ) των Π.Δ.37α/1987 και 22/1990 δ) του 
Π.Δ.410/1995 και ε)το Π.Δ.50/2001. 

2) Την υπ’ αριθμ. 5325/11.8.2003 απόφαση του Γ ενικού 
Γ ραμματέα της Περιφέρειας Ανατολικής Μακεδονίας- 
Θράκης με την οποία έχει συσταθεί το Νομικό Πρόσωπο 
«Παιδικοί Σταθμοί» του Δήμου Σταυρούπολης. 

3) Την υπ’ αριθμ. 12/2004 απόφαση του Δ.Στου Ν.Π. του 
Παιδικοί Σταθμοί του Δήμου Σταυρούπολης με την οποία 
καταρτίζεται ο Οργανισμός Εσωτερικής Υπηρεσίας του 
ιδίου Ν.Π. 

4) Την σύμφωνη γνωμοδότηση του Υπηρεσιακού Συμ¬ 
βουλίου κατά το Ν. 2190/1994 που καταχωρήθηκε στο 
14ο /2004 πρακτικό του. 

5) Το Ν.2503/1997 «Διοίκηση οργάνωση, στελέχωση 
της Περιφέρειας, ρύθμιση θεμάτων για την Τοπική Αυτ/ση 
και άλλες διατάξεις» 

6) Την υπ’ αριθμ. 2550/1.10.2003 απόφαση του Γενικού 
Γραμματέα η οποία δημοσιεύθηκε στο ΦΕΚ 1558/Β/ 
27.10.2003, αποφασίζουμε: 

Εγκρίνουμε την 12/2004 απόφαση του Δ.Σ "Παιδικοί 
ΣταθμοίΔήμου Σταυρούπολης" με την οποία καταρτίζεται 
ο Οργανισμός ο οποίος μετά από αυτήν έχει ως εξής: 

Άρθρο 1 

Το Ν.Π.Δ.Δ. του Δήμου Σταυρούπολης, έχει τίτλο "Παι¬ 
δικοί Σταθμοί Δήμου Σταυρούπολης". Λειτουργεί δύο Παι¬ 
δικούς Σταθμούς στους οικισμούς Νεοχωρίου Σταυρού¬ 
πολης συνολικής δυναμικότητας 50 νηπίων. 

Άρθρο 2 

Σκοπός του Ν.Π.Δ.Δ. "Παιδικοί Σταθμοί Δήμου Σταυ¬ 
ρούπολης", είναι να παρέχει ΑΓΩΓΗ στα παιδιά προσχολι- 
κής ηλικίας ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Να τα βοηθήσει να αναπτυχθούν ολόπλευρα, σωμα¬ 
τικά, νοητικά, συναισθηματικά και κοινωνικά. 

Γ) Να εξαλείψει κατά το δυνατό τις διαφορές που προ¬ 
κύπτουν από το πολιτιστικό - οικονομικό - μορφωτικό επί- 
πεδοτωνγονέωντους (παιδιά εργαζομένων, κύρια τωνοι- 
κονομικά ασθενέστερων στρωμάτων). Δηλαδή να παρέ¬ 
χει αντισταθμιστική αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και βοήθειας. 
Να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχαγωγίας. 

Άρθρο 3 

Το Ν.Π.Δ.Δ. "Παιδικοί Σταθμοί Δήμου Σταυρούπολης", 
οργανώνεται σε Τμήμα και αποτελείται από: 

• Γραφείο Διοικητικών και Οικονομικών Υπηρεσιών 
(ΤΕ17 ΔΙΟΙΚ/ΚΟΥ - ΛΟΓΙΣΤΙΚΟΥ). 

• Γ ραφείο Βρεφονηπιοκόμων - Παιδαγωγών (ΤΕ9 ΒΡΕ¬ 
ΦΟΝΗΠΙΟΚΟΜΩΝ - ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙ¬ 
ΔΟΚΟΜΩΝ). 

• Γραφείο Μαγειρείου - Καθαριότητας. (ΥΕ14 ΒΟΗ¬ 
ΘΟΣ ΜΑΓΕΙΡΟΥ, ΥΕ16 ΠΡΟΣΩΠΙΚΟ ΒΟΗΘΗΤΙΚΩΝ ΕΡ¬ 
ΓΑΣΙΩΝ ΚΑΘΑΡΙΟΤΗΤΑΣ). 

Άρθρο 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α) Καθήκοντα γραφείου Διοικητικών και Οικονομικών 
Υπηρεσιών. 

1. Είναι υπεύθυνος για την προμήθεια και τον έγκαιρο 
εφοδιασμό των σταθμών με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για την υπόλοιπη εν γένει περιουσία των 
σταθμών, σύμφωνα με τις εκάστοτε αποφάσεις του Δ.Σ. 

2. Διαχειρίζεται την προμήθεια και διανομή των υλικών 
τροφοδοσίας, καθαριότητας και συντήρησης, σε συνερ¬ 
γασία με το εξειδικευμένο προσωπικό του. 

3. Διαχειρίζεται την προμήθεια σκευών του μαγειρείου, 
της λινοθήκης κλπ., σύμφωνα με τις ανάγκες που προκύ¬ 
πτουν σε συνεργασία με το προσωπικό του. 

4. Φροντίζει για την απολύμανση και την υγιεινή των χώ¬ 
ρων. 

5. Συντάσσει τις μισθοδοτικές καταστάσεις του προσω¬ 
πικού των σταθμών και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κλπ.) 
που προκύπτουν. 

6. Τηρεί όλα τα βιβλία διαχείρισης, στα οποία καταχω¬ 
ρεί όλες τις από το νόμο απαιτούμενες εγγραφές. 

7. Πραγματοποιεί τις πληρωμές και εισπράξεις του Νο¬ 
μικού Προσώπου. Γ ιατις πληρωμές συνυπογράφει με τον 
Πρόεδρο του Δ.Σ. Είναι υπεύθυνος για την έγκαιρη από¬ 
δοση των γενομένων κρατήσεων, για φόρους ή ασφαλι¬ 
στικές εισφορές. 

8. Είναι υπεύθυνος γενικά για την τήρηση των λογαρια- 
σμώντου Νομικού Προσώπου, τη συγκέντρωση των παρα¬ 
στατικών στοιχείων της διαχείρισης και τη φύλαξη και ταξι¬ 
νόμηση όλων των δικαιολογητικών εισπράξεων και πληρω¬ 
μών έτσι ώστε να είναι ευχερής ο έλεγχος της διαχείρισης. 

9. Είναι υπεύθυνος για την κατάρτιση του προϋπολογι¬ 
σμού, του απολογισμού και του ισολογισμού του Νομικού 
Προσώπου, εισηγούμενος εγκαίρως την αναμόρφωσή του. 

10. Συγκεντρώνει, ελέγχει και καταχωρεί τα σχετικά λο¬ 
γιστικά βιβλία, τα αποτελέσματα της εκτέλεσης του προϋ¬ 
πολογισμού Εσόδων - Εξόδων. Καταρτίζει σε συνεργασία 


με το Δημοτικό Ταμείο, τον αιτιολογισμό Εσόδων - Εξόδων 
και τον ισολογισμό, καθώς και τις εκθέσεις γι' αυτό. 

11. Επιμελείται της εκκαθαρίσεως και εντολής πληρω¬ 
μών κάθε δαπάνης. Ελέγχει τα δικαιολογητικά κάθε δα¬ 
πάνης προς διαπίστωση του νόμιμου και κανονικού ή όχι 
αυτής. Φροντίζει για την έκδοση χρηματικών ενταλμάτων 
και τη μισθοδοσία του προσωπικού. Τηρεί μισθολογικά 
μητρώα όλου του προσωπικού, συντάσσει τις βεβαιώσεις 
αποδοχών των εργαζομένων και φροντίζει για την ασφά¬ 
λιση αυτού. Φροντίζει για την τήρηση της ισχύουσας κά¬ 
θε φοράς νομοθεσίας σχετικά με την υπηρεσιακή και συ- 
νταξιοδοτική κατάσταση των υπαλλήλων. Φροντίζει γιατη 
διεξαγωγή όλων εκείνων των διαδικασιών που είναι απα¬ 
ραίτητες για την πρόσληψη προσωπικού, προαγωγές, 
απολύσεις, παρατηρήσεις, αποχωρήσεις, τοποθετήσεις, 
χορηγήσεις αδειών, πειθαρχικές υποθέσεις κλπ., τηρείτα 
μητρώα και τους ατομικούς φακέλους αδειών, πειθαρχι¬ 
κές υποθέσεις για τη συνεχή ενημέρωσή τους. Εισηγείται 
στο Δ.Σ. θέματα που αφορούν το προσωπικό και ενεργεί 
τη σχετική αλληλογραφία. 

12. Πληροφορεί το προσωπικό για τους νόμους που το 
αφορούν και για όλα τα θέματα που αποφασίζει το Δ.Σ. 

13. Επιμελείται της παραλαβής, πρωτοκόλλησης, ευρε¬ 
τηρίου και συσχέτισης όλων των εισερχομένων εγγρά¬ 
φων και της τήρησης του πρωτότυπου στο αρχείο. 

14. Διεκπεραιώνει αυθημερόν την εισερχόμενη και εξερ- 
χόμενη αλληλογραφία. Επεξεργάζεται διακηρύξεις δημο¬ 
πρασιών και κάθετιπουτου ανατίθεται απότη διοίκηση, έχει 
την ευθύνη για ό,τι σχετικό με τις αγορές, δημοσιεύσεις, 
διαγωνισμούς, προμήθειες κλπ. του Νομικού Προσώπου. 

15. Παρακολουθεί το ωράριο εργασίας των υπαλλήλων 
των σταθμών. 

16. Είναι υπεύθυνος για τη γραμματειακή υποστήριξη 
των Συνεδριάσεων και τήρησης των πρακτικών του Διοι¬ 
κητικού Συμβουλίου του Ν.Π.Δ.Δ. 

Β. Καθήκοντα Προϊσταμένου των Παιδικών Σταθμών 
Δήμου Σταυρούπολης 

Είναι υπεύθυνος: 

1. Για την εύρυθμη λειτουργία των Παιδικών Σταθμών 
και την τήρηση του Κανονισμού Λειτουργίας. 

2. Για την εφαρμογή των σύγχρονων απόψεων της Παι¬ 
δαγωγικής και της Ψυχολογίας. 

3. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με τις βρεφονηπιοκό¬ 
μους. 

4. Εισηγείται στο Δ.Σ. κάθε θέμα που έχει σχέση με τη 
λειτουργία, το προσωπικό, τους γονείς και την υλικοτε- 
χνική υποδομή του κέντρου, όπως 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλισθεί η εύρυθμη 
λειτουργία του. 

• Το παιδαγωγικό υλικό και τον πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και τη συ¬ 
ντήρηση του κτιρίου. 

• Την επιμόρφωση του προσωπικού 

5. Προΐσταται όλου του προσωπικού του κέντρου και 
εποπτεύει αυτό για τη σωστή εκτέλεση των καθηκόντων 
του. 

6. Επιλαμβάνεται κάθε θέμα που αφορά το προσωπικό. 

7. Συγκαλεί συγκεντρώσεις προσωπικού γονέων. 

8. Τηρεί όλα τα απαραίτητα βιβλία. 

9. Είναι υπεύθυνος για την κατάρτιση Προϋπολογι¬ 
σμού- Απολογισμού. 

10. Ο προϊστάμενος των Παιδικών Σταθμών, δεν ανα¬ 
λαμβάνει τμήμα νηπίων. 

Γ. Καθήκοντα βρεφονηπιοκόμων. 

1. Αναλαμβάνουν διαδοχικά όλατατμήματα - τάξεις των 
Παιδικών Σταθμών και είναι υπεύθυνες των τάξεώντους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούν το παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγ¬ 
χρονες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά με όλο 
το προσωπικό. 

4. Ενημερώνουντους γονείς για την εξέλιξη τωνπαιδιών 
τους. 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Δ. Καθήκοντα μάγειρα. 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου και των διαφόρων σκευών. 

Ε. Καθήκοντα προσωπικού καθαριότητας. 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων των Παιδικών Σταθμών 
εκτός του μαγειρείου. 

2. Παραλαμβάνει υλικά καθαριότητας από τον υπεύθυ¬ 
νο γι’ αυτά και υπογράφει δελτίο. 

3. Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξή του. 

Άρθρο 5 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ17 ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Μία (1) θέση 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Τρεις (3) θέσεις 

3. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Μία (1) θέση 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Μία (1) θέση 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

1. ΤΕ9 ΒΡΕΦΟΝΗΠΙΟΚΟΜΙΑΣ (προσωρινός) 

Δύο (2) θέσεις 

2. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) (προσωρινός) 

Μία (1) θέση 

3. ΚΛΆΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ (προ¬ 
σωρινός) 

Μία (1) θέση 

ΑΡΙΘΜΟΣ ΘΕΣΕΩΝ ΕΠΟΧΙΑΚΟΥ ΠΡΟΣΩΠΙΚΟΥ 
1. Κλάδος ΔΕ8 Βρεφοκόμων Παιδοκόμων 
Δύο (2) θέσεις 

Β. Οι ήδη υπηρετούντες, μόνιμοι υπάλληλοι των πρώην 
Κρατικών Παιδικών Σταθμών Σταυρούπολης - Νεοχωρί- 
ου, (ειδικότητες: ΤΕ9 Βρεφονηπιοκομίας 2 θέσεις, ΥΕ14 
Βοηθητικού Προσωπικού Μαγειρείου 1 θέση, ΥΕ16 Προ¬ 
σωπικού καθαριότητας 1 θέση), μετατάσσονται αυτοδί¬ 
καια σύμφωνα με το άρθρο 9 παρ. 7 του Ν. 2503/1997 και 
εντάσσονται σε αντίστοιχες θέσεις του Ο.Ε.Υ. σε προσω¬ 
ρινές προσωποπαγείς θέσεις που καταργούνται με την 
κατά οποιοδήποτε τρόπο αποχώρηση από την υπηρεσία 
των υπαλλήλων που τις κατέχουν. 


Άρθρο 6 

Πρόσληψη προσωπικού στους Παιδικούς Σταθμούς με 
σύμβαση εργασίας ιδιωτικού δικαίου ορισμένου χρόνου 
για την κάλυψη εποχιακών, παροδικών και πρόσκαιρων 
αναγκών (άρθρο 18παρ. 12του Ν. 2503/1997). 

Η απασχόληση του προσωπικού αυτού, θα γίνεται σύμ¬ 
φωνα με τις διατάξεις των παρ. 2 -17 του άρθρου 21 του 
Ν. 2190/1994. 

Όσον αφορά τέλος τις οικονομικές προϋποθέσεις που 
θέτει η νομοθεσία για τη σύσταση κάθε νέας τακτικής θέ¬ 
σεις στον Ο.Ε.Υ. (Άρθρο 8 παρ. 5 Ν. 2307/1995), δεν έχουν 
εφαρμογή για τη σύσταση των θέσεων του προσωπικού 
με σύμβαση εργασίας Ιδιωτικού Δικαίου ορισμένου χρό¬ 
νου, διότι αυτές οι θέσεις δεν θεωρούνται από το Σύνταγ¬ 
μα θέσεις τακτικού προσωπικού. 

Τα καθήκοντά τους ορίζονται ως των τακτικών υπαλλή¬ 
λων που προβλέπονται από τον Ο.Ε.Υ. 

Άρθρο 7 

Ο Πρόεδρος του Διοικητικού Συμβουλίου του Ν.Π.Δ.Δ., 
προΐσταται όλωντων υπηρεσιώντου Ν.Π.Δ.Δ. και έχει την 
ευθύνη διοίκησης και λειτουργίας του σύμφωνα με το νό¬ 
μο. Είναι νόμιμος εκπρόσωπός του σε κάθε δικαστήριο 
και δημόσια αρχή. 

Άρθρο 8 

Οιπροβλεπόμενες από τον παρόντα Ο.Ε.Υ. θέσεις κατά 
κλάδο, καλύπτουν όλους τους εργαζομένους στο 
Ν.Π.Δ.Δ., ανεξαρτήτου σχέσεως εργασίας καθώς και ορι¬ 
σμένο επιπλέον αριθμό θέσεων για την κάλυψη των υφι¬ 
σταμένων και μελλοντικών αναγκών των υπηρεσιών του 
Ν.Π.Δ.Δ. 

Η κατανομή του προσωπικού, γίνεται πάντα με απόφα¬ 
ση του Πρόεδρου του Διοικητικού Συμβουλίου του 
Ν.Π.Δ.Δ., ανάλογα με τις ανάγκες της υπηρεσίας, τα προ- 
σόντατων υπαλλήλων, τηνπείρα καιτις γνώσεις αυτών σε 
ειδικά αντικείμενα κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανήλικων τέκνων, έγκυες γυναίκες, τόπος διαμονής κλπ.). 

Άρθρο 9 

Προϊστάμενος Δ.Π.Σ. 

Προϊστάμενος του Τμήματος, ορίζεται πάντοτε υπάλ¬ 
ληλος από τον κλάδο ΤΕ9 Βρεφονηπιοκομίας, με απόφα¬ 
ση Προέδρου του Διοικητικού Συμβουλίου, ο κρινόμενος 
από το αρμόδιο Υπηρεσιακό Συμβούλιο, αναπληρούμε- 
νος σε περίπτωση απουσίας ή κωλύματος από τον κατά 
βαθμό αρχαιότερο υπάλληλο της αυτής υπηρεσίας της 
ίδιας ειδικότητας. 

Άρθρο 10 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 11 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα 
Ο.Ε.Υ., ρυθμίζονται από τον Κανονισμό Λειτουργίας. 

Ο Ο.Ε.Υ. είναι πλαίσιο που περιλαμβάνει τις ελάχιστες 
προϋποθέσεις οργάνωσης και διοίκησης. Κάθε Δήμος, 
ανάλογα με τις τοπικές διαφοροποιήσεις μπορεί να κάνει 

προσθήκες που θα βελτιώνουν το επίπεδο λειτουργίας 
του Κέντρου Προσχολικής Αγωγής. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον Προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 107.000 ευρώ στους αντί¬ 
στοιχους κωδικούς αριθμούς για την κάλυψη της μισθο¬ 
δοσίας του υπάρχοντος προσωπικού. Η μελλοντική Επι¬ 
βάρυνση του προϋπολογισμού δεν είναι δυνατόν να υπο¬ 
λογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 28 Φεβρουάριου 2005 

Με εντολή Γενικού Γραμματέα Περιφέρειας 
Η Προϊσταμένη Δ/νσης 
Κ. ΒΑΓΓΛΗ 

-♦- 

Αριθ. 11357 (2) 

Σύσταση Νομικού προσώπου Δημοσίου Δικαίου με την 
επωνυμία "Μουσείο Βαλέτα" (Λαογραφικό - Εθνικής 
Αντίστασης) στο Δήμο Μήθυμνας -Λέσβου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις του άρθρου 203 του Δ.Κ.Κ. (Π.Δ. 
410/1995). 

2. Τις διατάξεις του άρθρου 6 παρ. 8 και 9 του Ν. 
2503/1997. 

3. Την υπ’ αριθμ. 107/2004 απόφαση του Δημοπκαύ 
Συμβουλίσυ Μήθυμνας για σύσταση ίδιου Νομικού Προ¬ 
σώπου με την επωνυμία "Μουσείο Βαλέτα" (Λαογραφικό- 
Εθνικής Αντίστασης), αποφασίζουμε: 

1. Συνιστάται στο Δήμο Μήθυμνας Νομικό Πρόσωπο με 
την επωνυμία "Μουσείο Βαλέτα" (Λαογραφικό - Εθνικής 
Αντίστασης). 

2. Σκοπός του Ν.Π. είναι: 

α) Η λειτουργία Μουσείου 

β) Η συνεχής μέριμνα-φροντίδα-ανανέωση και εμπλου¬ 
τισμός του υλικού που φυλάσσεται και σχετίζεται με την 
λαϊκή παράδοση και τη διατήρηση της μνήμης της Εθνι¬ 
κής Αντίστασης στο νησί 

3. Έδρα του Νομικού Προσώπου είναι ο οικισμός Αργέ- 
νου του Δήμου Μήθυμνας 

4. Πόροι του Ν.Π. είναι: 

α) Η ετήσια επιχορήγηση του Δήμου ή άλλου κρατικού 
φορέα ή νομικού προσώπου. 

β) Εισφορές δωρεές κληρονομιές, κληροδοσίες. 

γ) Τα προϊόντα από τυχόν εκποίηση κινητής και ακίνη¬ 
της περιουσίας. 

ε) Κάθε άλλη νόμιμη παροχή προερχόμενη από κάθε άλ¬ 
λη πηγή. 

5) Το Ν.Π. διοικείται από πενταμελές (δμελές) Διοικητι¬ 
κό Συμβούλιο το οποίο με τους αναπληρωτές του ορίζε¬ 
ται από το Δημοτικό Συμβούλιο και απαρτίζεται από : 

α) Τον Πρόεδρο του Διοικητικού Συμβουλίου που είναι 
ο Δήμαρχος ή άλλο μέλος αιρετό ή μη που ορίζεται από 
το Δήμαρχο 

β) Ένα Δημοτικό Σύμβουλο 

γ) Τον Πρόεδρο του κτηνοτροφικού Γαλακτοκομικού 
Συν/μου οικισμού Αργένου 

δ) Δύο έγκριτους δημότες του Δήμου Μήθυμνας κατοί¬ 
κους οικισμού Αργένου. 


6) Η θητεία των μελών του Δ.Σ. του Νομ. Προσώπου λή¬ 
γει με την εγκατάσταση του Νέου Δ. Σ. και ακολουθεί τη 
Δημοτική περίοδο. 

Το Δ.Σ. του Ν.Π. εκλέγει τον αντιπρόεδρο, το γενικό 
γραμματέα, τον ταμία και τον έφορο διαχείρισης υλικών. 

7) Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο και αν αυτός κωλύεται 
από τον Αντιπρόεδρο. 

8) Με την παρούσα απόφαση προκαλείται δαπάνη 
ύψους 10.0000 € που θα καλυφθεί από τον προϋπολογι¬ 
σμό του Δήμου Μήθυμνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Φεβρουάριου 2005 

Ο Γ ενικός Γ ραμματέας Περιφέρειας 
ΣΕΡΓΙΟΣ ΣΠΥΡΙΔΩΝ ΤΣΙΦΤΗΣ 

-♦- 

Αριθ. 3428 (3) 

Τροποποίηση συστατικής πράξης του Ν.Π.Δ.Δ. "Λαογρα- 
φικό Μουσείο Ανάβρας - Γούρας" Κοινότητας Ανά¬ 
βρας Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203του Π.Δ. 410/1995. (Δη¬ 
μοτικός και Κοινοτικός Κώδικας). 

2. Τις διατάξειςτου Ν.2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 27 Ν.2081/1992 με τις οποί¬ 
ες προστέθηκε νέο άρθρο 29Αστο Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

4. Την υπ’ αριθμ. 161238/2001 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης καιΔ/σης Μαγνησίας για υπο¬ 
γραφή εγγράφων). ΦΕΚ.597/τ.Β'/21.5.2001. 

5. Την υπ’ αριθμ. 16548/25.11.1994 απόφαση τουΝο- 
μάρχη Μαγνησίας, με την οποία συστήθηκε το Νομικό 
Πρόσωπο Δημοσίου Δικαίου "Λαογραφικό Μουσείο Ανά¬ 
βρας -Γούρας" (ΦΕΚ 923/Β'/14.12.1994). 

6. Την υπ’ αριθμ. 2/2005 απόφαση του Κοινοτικού Συμ¬ 
βουλίου Ανάβρας, αποφασίζουμε: 

Τροποποιούμε την παράγραφο 1 της υπ’ αριθμ. 16548/ 
25.11.1994 απόφαση του Νομάρχη Μαγνησίας, με την 
οποία συστήθηκε το Νομικό Πρόσωπο Δημοσίου Δικαίου 
"Λαογραφικό Μουσείο Ανάβρας -Γούρας" (ΦΕΚ. 
923/Β714.12.1994), ως εξής: 

1. Συνιστάται στην Κοινότητα Ανάβρας νομικό πρόσωπο 
με την επωνυμία "Λαογραφικό Μουσείο Κτηνοτροφικής 
ζωής Ανάβρας Μαγνησίας" 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Με την παρούσα απόφαση δεν προκαλείται δαπάνη σε 
βάρος του προϋπολογισμού της Κοινότητας Ανάβρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 3 Μαρτίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

Αριθ.3210 (4) 

Σύσταση Νομικού Προσώπου με την επωνυμία "Σχολική 
Επιτροπή 2θέσιου Ειδικού Δημοτικού Σχολείου Δήμου 
Φερών" Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του αρθρ.203του Π.Δ. 410/1995. (Δη¬ 
μοτικός και Κοινοτικός Κώδικας). 

2. Τις διατάξεις της παρ.8 του αρθρ. 5του Ν.1894/1990. 

3. Τις διατάξεις του Ν.2503/1997 (περί διοίκησης, ορ¬ 
γάνωσης, στελέχωσης της Περιφέρειας, ρύθμιση θεμά¬ 
των για την Τοπική Αυτοδιοίκηση κ.α. διατάξεις). 

4. Τις διατάξεις του άρθρου 27 Ν.2081/1992 με τις οποί¬ 
ες προστέθηκε νέο άρθρο 29 Α στο Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

5. Την υπ’ αριθμ. 161238/2001 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων). ΦΕΚ.597/τ.Β'/21.5.2001. 

6. Την υπ’ αριθμ. 27/2005 απόφαση του Δημοτικού Συμ¬ 
βουλίου Φερών, αποφασίζουμε: 

1. Συνιστούμε στο Δήμο Φερών του Νομού Μαγνησίας 
Νομικό Πρόσωπο με την επωνυμία «Σχολική Επιτροπή 
2/θέσιου Ειδικού Δημοτικού Σχολείου Δήμου Φερών» Ν. 
Μαγνησίας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την 
κάλυψη δαπανών λειτουργίας θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κ.λ.π. 
β. Η αμοιβή καθαριστριών, 

γ. Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους, 
δ. Η εισήγηση προς την αντίστοιχη Διεύθυνση Δευτερο¬ 
βάθμιας Εκπαίδευσης για τον εφοδιασμό από τον Οργα¬ 
νισμό Σχολικών Κτιρίων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων 
με βιβλία για την Σχολική Βιβλιοθήκη, 
ε. Η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου και 
στ. Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Το συνιστώμενο Νομικό Πρόσωπο διοικείται από 5με- 
λές Διοικητικό Συμβούλιο αποτελούμενο από τους κάτω¬ 
θι: 

α. Ο εκάστοτε Δ/ντής του 2/θέσιου Ειδικού Δημοτικού 
Σχολείου 

β. Δύο Δημοτικούς Συμβούλους του Δήμου Φερών. 
γ. Ένα Εκπρόσωπο του Συλλόγου Γονέων και Κηδεμό- 
νωντου 2/θέσιου Ειδικού Δημοτικού Σχολείου, δ. Ένα δη¬ 
μότη 

4. Η θητεία των μελώντου Διοικητικού Συμβουλίου είναι 
τετραετής και ακολουθεί την θητεία της εκάστοτε Δημο¬ 
τικής αρχής. 

Το Διοικητικό Συμβούλιο της σχολικής επιτροπής εκλέ¬ 
γει Αντιπρόεδρο και Γ ραμματέα του . 

5. Πόροι του Ν.Π. είναι: 

α. Η ετήσια επιχορήγηση του Κράτους, 
β. Η ετήσια επιχορήγηση του Δήμου ίση με το ποσό των 
3.000 ευρώ. 

γ. Κάθε είδους εισφορές, δωρεές, κληρονομιές και κλη¬ 
ροδοσίες, 

δ. Οι πρόσοδοι από την περιουσία. 

6. Περιουσία: Κινητή ή ακίνητη που τυχόν καταλείπετε. 


7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

8. Με την παρούσα απόφαση προκαλείται δαπάνη σε 
βάρος του προϋπολογισμού οικ. 

έτους 2005 του Δήμου Φερών ύψους 3.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 3 Μαρτίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

-♦- 

(5) 

Απόκτηση Ελληνικής Ιθαγένειας της ομογενούς ΖΑ\Λ 
ΘΟΒΟϋΝΥΑ ΚΒΙ5ΤΙΝΑ του ΑίΕΧΑΝΟΕΒ και της 
ΙΑΒΙ33Α3. 

Η ΓΕΝΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Με την υπ’ αριθμ. 13462/04/9.3.2005 απόφαση της Γ ενι¬ 
κής Γραμματέως Περιφέρειας Πελοποννήσου που εκδό- 
θηκε σύμφωνα με τις διατάξεις του άρθρου 1 του 
Ν.2790/2000 (ΦΕΚ 24 Α/16.2.2000) όπως τροποποιήθηκε 
με την παρ.6 του άρθρου 76 του Ν.2910/2001 (ΦΕΚ 
91/Τ.Α) 2.5.2001 "Είσοδος και παραμονή αλλοδαπών στην 
Ελλάδα, Κτήση της Ελληνικής Ιθαγένειας με πολιτογρά¬ 
φηση και άλλες διατάξεις", γίνεται δεκτή η από 1.4.2003 
αίτηση για απόκτηση της Ελληνικής Ιθαγένειας της ομο¬ 
γενούς ΖΑΒΚΓΟΡΟΝΤΝΙΑ ΚΡΙΣΤΙΝΑΣ του ΟΛΕΞΑΝΝΤΡ 
και της ΛΑΡΙΣΑΣ και εγκρίνεται ο εξελληνισμός του κύρι¬ 
ου ονόματος της από ΚΡΙΣΤΙΝΑ σε ΧΡΙΣΤΙΝΑ. 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθ. 1411 (6) 

Κατάργηση Νομικού Προσώπου Δημοσίου Δικαίου με την 
επωνυμία "Σχολική Επιτροπή Γυμνασίου-Δημοτικού 
Σχολείου και Νηπιαγωγείου Δ. Δ. Κρυονερίου" του Δή¬ 
μου Σικυωνίων. 

Η ΓΕΝΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/1995 και 
7τουΝ. 2503/1997. 

2. Την υπ’ αριθμ. 19214 / 27.9.1990 προηγούμενη από¬ 
φαση Νομάρχη Κορινθίας περί σύστασης Νομικού Προ¬ 
σώπου Δημοσίου Δικαίου με την επωνυμία:" Σχολική Επι¬ 
τροπή Γυμνασίου-Δημοτικού Σχολείου και Νηπιαγωγείου 
Δ. Δ. Κρυονερίου" του Δήμου Σικυωνίων όπως τροποποι¬ 
ήθηκε με τις υπ’ αριθμ. 25843 / 93 /18.2.1994 και 2283 / 
2.2.2000 μεταγενέστερες αποφάσεις Νομάρχη Κοριν¬ 
θίας και Γ ενικού Γ ραμματέα Περιφέρειας Πελοποννήσου 
αντίστοιχα. 

3. Την υπ’ αριθμ. 25/2005 νόμιμα ληφθείσα απόφαση 
του Δημοτικού Συμβουλίου Σικυωνίων περί κατάργησης 
του παραπάνω Νομικού Προσώπου Δημοσίου Δικαίου με 
την επωνυμία: 

"Σχολική Επιτροπή Γυμνασίου-Δημοτικού Σχολείου και 
Νηπιαγωγείου Δ. Δ. Κρυονερίου". 

4. Τις διατάξεις του Ν. 1894/1990 περί Σχολικών Επι¬ 
τροπών και του άρθρου 27 του Ν. 2081/1992 που ρυθμίζει 

τον έλεγχο των δαπανών που προκαλούν οι κανονιστικές 
διοικητικές πράξεις. 

5. Το γεγονός ότι τα Σχολεία είναι διαφορετικής βαθμί¬ 
δας με διαφορετικές λειτουργικές ανάγκες και ιδιαιτερό¬ 
τητες και επί πλέον στεγάζονται σε διαφορετικά κτίρια. 

6. Την υπ’ αριθμ. 8832 /3112.1997 απόφαση του Γενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων αυτών κατ’ εντολή του (ΦΕΚ 
551/1998 τ. Β73.6.1998). αποφασίζουμε: 

Ανακαλούμε την υπ’ αριθμ. 19214 / 27.9.1990 προηγού¬ 
μενη απόφαση Νομάρχη Κορινθίας όπως τροποποιήθηκε 
με τις υπ’ αριθμ. 25843/93/18.2.1994 και 2283 / 2.2.2000 με¬ 
ταγενέστερες αποφάσεις Νομάρχη Κορινθίας και Γ ενικού 
Γ ραμματέα Περιφέρειας Πελ/σου , αντίστοιχα και καταρ¬ 
γούμε το Νομικό Πρόσωπο Δημοσίου Δικαίου με την επω¬ 
νυμία " Σχολική Επιτροπή Γυμνασίου-Δημοτικού Σχολείου 
και Νηπιαγωγείου Δ. Δ. Κρυονερίου ιι του Δήμου Σικυωνίων". 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σι¬ 
κυωνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 14 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθ. 3558 (7) 

Σύσταση Νομικού Προσώπου Δημοσίου Δικαίου με την 
επωνυμία «Σχολική Επιτροπή Δημοτικού Σχολείου και 
Νηπιαγωγείου Δ.Δ. Κρυονερίου του Δήμου Σικυωνίων». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/1995. 

2. Τις διατάξεις του αρθρ. 7 του Ν. 2503/1997 «Διοίκη¬ 
ση, οργάνωση στελέχωση της Περιφέρειας, ρύθμιση θε¬ 
μάτων για την Τοπική Αυτ/ση και άλλες διατάξεις». 

3. Τις διατάξεις των παρ. 8-15 του άρθρου 5 του Ν. 
1894/1990 για Ακαδημία Αθηνών και άλλες εκπαιδευτικές 
διατάξεις καθώς και εκείνες του άρθρου 27 του Ν. 
2081/1992 που ρυθμίζουν τον έλεγχο των δαπανών που 
προκαλούν οι κανονιστικές διοικητικές πράξεις. 

4. Την υπ’ αριθμ. 25/2005 νόμιμα ληφθείσα απόφαση 
του Δημοτικού Συμβουλίου Σικυωνίων περί σύστασης ίδι¬ 
ου Νομικού Προσώπου Δημοσίου Δικαίου με την επωνυ¬ 
μία: «Σχολική Επιτροπή Δημοτικού Σχολείου και Νηπια¬ 
γωγείου Δ.Δ. Κρυονερίου». 

5. Την υπ’ αριθμ. 8832/31.12.1997 απόφαση του Γενικού 
Γ ραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων αυτών κατ’ εντολή του (ΦΕΚ 
551/1998, τ. Β73.6.1998), αποφασίζουμε: 

Α. Συνιστούμε στο Δήμο Σικυωνίων του Ν. Κορινθίας 
ίδιο Νομικό Πρόσωπο Δημοσίου Δικαίου με την επωνυμία: 
«Σχολική Επιτροπή Δημοτικού Σχολείου και Νηπιαγωγεί¬ 
ου Δ.Δ. Κρυονερίου του Δήμου Σικυωνίων». 

Β. Σκοπός του Νομικού Προσώπου θα είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κλπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 


γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψης όλωντων μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

Γ. Πόροι του Νομικού Προσώπου είναι: 

α) Η Ετήσια επιχορήγηση του Δήμου που ανέρχεται σε 
3.000,00 ΕΥΡΩ. 

β) Η Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) πρόσοδοι από την περιουσία του. 

Το Νομικό Πρόσωπο εκπροσωπείται στα Δικαστήρια, 
και σε κάθε δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις αυτής της απόφασης, προκαλείται 
ετήσια δαπάνη ποσού 300,00 Ευρώ σε βάρος του προϋ¬ 
πολογισμού του Δήμου Σικυωνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 14 Φεβρουάριου 2005 

Με εντολή Γ εν. Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθ. 3559 (8) 

Σύσταση Νομικού Προσώπου Δημοσίου Δικαίου με την 
επωνυμία «Σχολική Επιτροπή Γυμνασίου Δ.Δ. Κρυονε¬ 
ρίου» του Δήμου Σικυωνίων». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π,Δ. 410/1995 . 

2. Τις διατάξεις του αρθρ. 7του Ν. 2503/1997 "Διοίκηση, 
οργάνωση στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις 11 . 

3. Τις διατάξεις των παρ. 8-15 του άρθρου 5 του Ν. 
1894/1990 για Ακαδημία Αθηνών και άλλες εκπαιδευτικές 
διατάξεις καθώς και εκείνες του άρθρου 27 του Ν. 2081/ 
1992 που ρυθμίζουν τον έλεγχο των δαπανών που προκα¬ 
λούν οι κανονιστικές διοικητικές πράξεις. 

4. Την υπ’ αριθμ. 25/2005 νόμιμα ληφθείσα απόφαση 
του Δημοτικού Συμβουλίου Σικυωνίων περί σύστασης ίδι¬ 
ου Νομικού Προσώπου Δημοσίου Δικαίου με την επωνυ¬ 
μία: «Σχολική Επιτροπή Γυμνασίου Δ.Δ. Κρυονερίου» του 
Δήμου Σικυωνίων. 

5. Την υπ’ αριθμ. 8832/31.12.1997 απόφαση του Γ ενικού 
Γ ραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων αυτών κατ’ εντολή του (ΦΕΚ 
551/1998, τ. Β73.6.1998), αποφασίζουμε: 

Α. Συνιστούμε στο Δήμο Σικυωνίων του Ν. Κορινθίας 
ίδιο Νομικό Πρόσωπο Δημοσίου Δικαίου με την επωνυμία: 
«Σχολική Επιτροπή Γ υμνασίου Δ.Δ. Κρυονερίου» του Δή¬ 
μου Σικυωνίων". 

Β. Σκοπός του Νομικού Προσώπου θα είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη , με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψης όλωντων μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. Γ. Πόροι του Νομικού Προσώπου είναι: 

α) Η Ετήσια επιχορήγηση του Δήμου ποσού 300,00 Ευρώ. 

β) Η Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) πρόσοδοι από την περιουσία του. 

Το Νομικό Πρόσωπο εκπροσωπείται στα Δικαστήρια και 
σε κάθε δημόσια Αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Από τις διατάξεις αυτής της απόφασης, προκαλείται 
ετήσια δαπάνη ποσού 300,00 Ευρώ σε βάρος του προϋ¬ 
πολογισμού του Δήμου Σικυωνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 14 Φεβρουάριου 2005 

Με εντολή Γ εν. Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-*- 

Αριθ. 535 (9) 

Μεταβίβαση δικαιώματος υπογραφής «Με εντολή Γενι¬ 
κού Γ ραμματέα Περιφέρειας Στερεός Ελλάδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

• Του άρθρου 1 παρ2του Ν. 2503/1997 "Διοίκηση, Ορ¬ 
γάνωση, Στελέχωση της Περιφέρειας - Ρύθμιση θεμάτων 
για την Τοπική Αυτοδιοίκηση και άλλες διατάξεις". 

• Του άρθρου 16του Ν. 3199/2003" Προστασία και δια¬ 
χείριση - Εναρμόνιση με την οδηγία 2000/60/ΕΚ του Ευ¬ 
ρωπαϊκού Κοινοβουλίου και του Συμβουλίου της 23ης 
Οκτωβρίου 2000". 

2. Την ανάγκη παροχής εξουσιοδοτήσεων υπογραφής 
για την αποτελεσματικότερη άσκηση αρμοδιοτήτων της 
Περιφέρειας με σκοπό την ταχύτερη διεκπεραίωση των 
υποθέσεων και την αμεσότερη εξυπηρέτηση των πολι¬ 
τών, αποφασίζουμε: 

Μεταβιβάζουμε, στον Προϊστάμενο της Δ/νσης Σχεδια- 
σμού & Ανάπτυξης το δικαίωμα να υπογράφει "Με εντολή 
Γ ενικού Γ ραμματέα" για την έκδοση άδειας χρήσης νερού 
ή εκτέλεσης έργου αξιοποίησης υδατικών πόρων, άρθρο 
11 παρ. 2 του Ν. 3199/2003 (280 τεύχος Α'/9.12.2003). 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού της Περιφέρειας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Μαρτίου 2005 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

Αριθ. Ε2/ΟΙΚ. 2349 (10) 

Χορήγηση άδειας άσκησης επαγγέλματος Φυσικού Νο¬ 
σοκομείων - Ακτινοφυσικού Ιατρικής εκτός της περιο¬ 
χής των Ιοντιζουσών Ακτινοβολιών στην Καραχάλιου 
Άννα του Νικολάου. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν.Δ. 181/1974 (ΦΕΚ 347/Α/1974) 
"περί προστασίας εξ Ιοντιζουσών Ακτινοβολιών". 

2. Την υπ’ αριθμ. Α2στ/2073/1983 (Φεκ.280/Β/1983) 
Υπουργική Απόφαση "Καθορισμός προσόντων για την 
επαγγελματική απασχόληση των Φυσικών Νοσοκομείων 

3. Την υπ’ αριθμ. 146329 (ΦΟΡ) 1416/1991 (ΦΕΚ 
539/Β/1991) Κοινή Υπουργική Απόφαση "Έγκριση Κανο¬ 
νισμών Ακτινοπροστασίας". 

4. Την από 10.1.2005 αίτηση της αναφερόμενης Φυσι¬ 
κού Καραχάλιου Άννας του Νικολάου. 

5. Την έγκριση της αρμοδίας Επιτροπής χορήγησης 
άδειας άσκησης του Επαγγέλματος Φυσικού Νοσ/μείων - 
Ακτινοφυσικού Ιατρικής (Συνεδρίαση 20η/11.2.2005). 

6. Το Ν. 2647/1998 (ΦΕΚ 237/Α/1998) "Μεταβίβαση αρ¬ 
μοδιοτήτων στις περιφέρειες και την Αυτ/ση και άλλες 
διατάξεις", αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων - Ακτινοφυσικού Ιατρικής εκτός της περιοχής 
των Ιοντιζουσών Ακτινοβολιών στην Καραχάλιου Άννα 
του Νικολάου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Φεβρουάριου 2005 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

-♦- 

Αριθ. Ε2/2351 (11) 

Χορήγηση άδειας άσκησης επαγγέλματος Φυσικού Νο¬ 
σοκομείων - Ακτινοφυσικού Ιατρικής εκτός της περιο¬ 
χής των Ιοντιζουσών Ακτινοβολιών στη Δουγένη Ευτυ¬ 
χία του Δημητρίου. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν.Δ. 181/1974 (ΦΕΚ 347/Α/1974) 
"περί προστασίας εξ Ιοντιζουσών Ακτινοβολιών." 

2. Την υπ’ αριθμ. Α2στ/2073/1983 (Φεκ.280/Β/1983) 
Υπουργική Απόφαση "Καθορισμός προσόντων για την 
επαγγελματική απασχόληση των Φυσικών Νοσοκομείων." 

3. Την υπ’ αριθμ. 146329(ΦΟΡ) 1416/1991 (ΦΕΚ 
539/Β/1991) Κοινή Υπουργική Απόφαση "Έγκριση Κανο¬ 
νισμών Ακτινοπροστασίας". 

4. Την από 11.1.2005 αίτηση της αναφερόμενης Φυσι¬ 
κού Δουγένη Ευτυχίας του Δημητρίου. 

5. Την έγκριση της αρμοδίας Επιτροπής χορήγησης 
άδειας άσκησης του Επαγγέλματος Φυσικού Νοσ/μείων - 
Ακτινοφυσικού Ιατρικής (Συνεδρίαση 20η/11.2.2005). 

6. Το Ν. 2647/1998 (ΦΕΚ 237/Α/1998) "Μεταβίβαση αρ- 

μοδιοτήτων στις περιφέρειες και την Αυτ/ση και άλλες 
διατάξεις 11 , αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων - Ακτινοφυσικού Ιατρικής εκτός της περιοχής 
των Ιοντιζουσών Ακτινοβολιών στηνΔουγένη Ευτυχίατου 
Δημητρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Φεβρουάριου 2005 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

-♦- 

Αριθ. 960 (12) 

Καθιέρωση υπερωριακής εργασίας για το έτος 2005 σε 
υπαλλήλους της Ν.Α. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του άρθρου 16του Ν. 3205/2003, (ΦΕΚ 
297/23.12.2003(τ.Α'). 

2. Την ανάγκη καθιέρωσης υπερωριακής εργασίας πέ¬ 
ραν του κανονικού ωραρίου και εργασία κατά τις Κυρια¬ 
κές και εξαιρέσιμες ημέρες για τους υπαλλήλουςτης Ν.Α. 
που θα απασχοληθούν για την αντιμετώπιση εκτάκτων και 
εξαιρετικών υπηρεσιακών αναγκών (χιονοπτώσεις παγε¬ 
τοί πλημμύρες, έλεγχος διακίνησης εμπορευμάτων, ποι¬ 
ότητας τροφίμων υγιεινή καταστημάτων, έκδοση άδειας 
εργασίας αλλοδαπών έλεγχο εκτέλεσης προγραμμάτων 
3 ου Κ.Π.Σ., κ.λπ). 

3. Το γεγονός ότι το ύψος της προκαλούμενης δαπάνης 
που ανέρχεται στο ποσό των (55.000) Ευρώ περίπου έχει 
προβλεφθεί στον προϋπολογισμό της Ν.Α. Γρεβενώντου 
έτους 2005, αποφασίζουμε: 

Εγκρίνουμε για το έτος 2005, υπερωριακή εργασία πέ- 
ρατου κανονικού ωραρίου και εργασία κατά τις Κυριακές 
και εξαιρέσιμες ημέρες σε υπαλλήλους της Ν.Α. που θα 
απασχοληθούν για την αντιμετώπιση των εκτάκτων και 
εξαιρετικών υπηρεσιακών αναγκών ως εξής: 

Μέχρι 100 ώρες το Α' εξάμηνο και 100 ώρες το Β' εξά¬ 
μηνο από τις οποίες μέχρι 30 ώρες θα είναι Κυριακών και 
εξαιρέσιμων, σε 3 υπαλλήλους. 

Μέχρι 80 ώρες το Α' εξάμηνο και 80 ώρες το Β' εξάμηνο, 
από τις οποίες μέχρι 50 ώρες θα είναι Κυριακών και εξαι¬ 
ρέσιμων ή νυχτερινών, σε 6 υπαλλήλους. 

Μέχρι 80 ώρες το Α' εξάμηνο και 80 ώρες το Β' εξάμηνο 
σε 4 υπαλλήλους. 

Μέχρι 50 ώρες το Α' εξάμηνο και 50 ώρες το Β' εξάμηνο 
από τις οποίες μέχρι 30 ώρες θα είναι Κυριακών και εξαι¬ 
ρέσιμων, σε 13 υπαλλήλους. 

Μέχρι 40 ώρες το Α' εξάμηνο και 40 ώρες το Β' εξάμηνο, 
σε 55 υπαλλήλους. 

Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής εργασίας ορίζο¬ 
νται οι Προϊστάμενοι των Υπηρεσιών των υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 2 Μαρτίου 2005 

Ο Νομάρχης 
ΔΗΜΗΤΡΙΟΣ Β. ΡΙΓΓΟΣ 


Χορήγηση άδειας ασκήσεως επαγγέλματος Κοινωνικού 
Λειτουργού στη Δανδουλάκη Ειρήνη. 

Ο ΝΟΜΑΡΧΗΣ ΛΑΣΙΘΙΟΥ 

Με την υπ’ αριθμ. 9337/1.3.2005 απόφαση του Νομάρ¬ 
χη Λασιθίου χορηγείται στην Δανδουλάκη Ειρήνη άδεια 
ασκήσεως επαγγέλματος Κοινωνικού Λειτουργού. 

Αγ. Νικόλαος, 3 Μαρτίου 2005 

Με εντολή Νομάρχη 
Η Διευθύντρια 
Δ. ΧΡΥΣΑΝΙΔΟΥ 

-♦- 

(14) 

Συγκρότηση και καθορισμός μελών της Επιτροπής Επί¬ 
λυσης Φορολογικών Διαφορών με συμβιβασμό της 
Κοινότητας Κρυονερίου Αττικής για το έτος 2005. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΚΡΥΟΝΕΡΙΟΥ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ.410/1995 (ΦΕΚ 231Α), Δημοτι¬ 
κός και Κοινοτικός Κώδικας. 

2. Τις διατάξεις του άρθρου 7 παρ, 8 εδάφιο 1 του 
Ν.2307/1995, σύμφωνα με το οποίο συστήνονται Επιτρο¬ 
πές Επίλυσης Φορολογικών (οικονομικών) Διαφορών, οι 
οποίες έχουν ως αρμοδιότητες τη συμβιβαστική επίλυση 
των φορολογικών διαφορών και αμφισβητήσεων για τη 
βεβαίωση ή αναγνώριση φορολογικής απαλλαγής ή μει- 
ώσεως οποιουδήποτε αντίτιμου προσωπικής εργασίας 
και προστίμου ή συμβιβασμός οποιοσδήποτε οικονομι¬ 
κής φύσης υπόθεσης μεταξύ των φορολογουμένων και 
της Κοινότητας, αποφασίζουμε: 

1. Συγκροτεί και καθορίζει τα μέλη της Επιτροπής Επί¬ 
λυσης Φορολογικών Διαφορών με συμβιβασμό της Κοι¬ 
νότητας Κρυονερίου Αττικής για το έτος 2005 ως εξής: 

Α) Καλαφατέλης Ιωάννης, Πρόεδρος της Κοινότητας, 
ως Πρόεδρος της Επιτροπής, με αναπληρωτή του τον 
Κοινοτικό Σύμβουλο Χιώτη Δημήτριο του Ιωάννη. 

Β) Ζηκίδης Ιωάννης του Γεωργίου, Κοινοτικός Σύμβου¬ 
λος , ως μέλος της Επιτροπής. 

Γ) Δημόπουλος Βασίλειος, Κοινοτικός Σύμβουλος, ως 
μέλος της Επιτροπής. 

Δ) Νώτη Πολυξένη του Ανδρέα-Ευαγγέλου, υπάλληλος 
της Κοινότητας, ως γραμματέας της Επιτροπής. 

Ε) Πατέλης Μάρκος, εκπρόσωπος των φορολογούμε¬ 
νων ως μέλος της Επιτροπής με αναπληρωτή του τον Λιά- 
πη Αχιλλέα. 

2. Καθορίζει ανώτατο όριο αριθμού συνεδριάσεων της 
Επιτροπής τις δώδεκα (12) για το έτος 2005, με ελάχιστο 
αριθμό συνεδριάσεων ανά μήνα τη μία (1) συνεδρίαση. 

3. Ψηφίζει πίστωση ποσού ευρώ 500,00 σε βάρος του 
Κ.Α. 00.6133 του ισχύοντος προϋπολογισμού της Κοινό¬ 
τητας έτους 2005. 

4. Η σύσταση και λειτουργία της ανωτέρω αναφερόμε- 
νης Επιτροπής θα δημοσιευθεί στο Φύλλο Εφημερίδας της 
Κυβερνήσεως με ευθύνη της Κοινότητας και κατόπιν αυτού 
δύναται να συνεδριάζει και να αποφασίζει νομοτύπως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κρυονέρι, 10 Μαρτίου 2005 
Ο Πρόεδρος 

ΙΩΑΝΝΗΣ ΚΑΛΑΦΑΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




